হ্যাঁ, ছফা তো প্রফেসর রাজ্জাককে ছাড়ত না। ছফা আর প্রফেসর রাজ্জাক পরস্পর তর্কাতর্কি করতাছে, এমন জায়গাতে আমি যাই নাই। তুমি প্রফেসর রাজ্জাককে নিয়া এত প্রশ্ন করছ ক্যান? প্রশ্ন করো, কিন্তু আমি তাঁর সম্পর্কে তো সব কথা বলতে পারব না। হ্যাঁ, আমি জানি, তাঁর সঙ্গে ছফার ভালো রিলেশন ছিল। আমার সাথে ছফার তেমন কোনো রিলেশন ছিল না। মাঝে-মধ্যে কোনো জায়গায় দেখা-টেখা হত এই যা। কিন্তু আন্তরিক টানে ছফার সাথে আমরা দুজন কোথাও গেছি, এমনটি মনে পড়ে না। যে রিলেশনটা ছফার সঙ্গে রাজ্জাক সাহেবের ছিল এবং রাজ্জাক সাহেবের কাছে ছফা টাকা চাইত, স্যার কিছু লাগবে…। কত টাকা লাগবে? এত লাগবে…। আচ্ছা, দিই। এ ধরনের সম্পর্ক ছিল পরস্পরের।